S p r á v a
zo zahraničnej pracovnej cesty

1. Účastník ZPC:
		
Titul, meno a priezvisko:	RNDr. Boris Ďuriš	
Pracovisko:	UIPŠ odbor ŠVS 	
Pracovné zaradenie:	Riaditeľ odboru	
Znalosť jazykov:	AJ, NJ	

2. Zahraničná pracovná cesta:
Štát:	Belgicko	
Mesto:	Brusel	
Vykonaná v doch:	4.5.- 4.5.2011	
Prijímajúca organizácia:	European Schoolnet (EUN)	
Účel cesty:	Účasť na stretnutí národných koordinátorov prieskumu na školách: IKT vo vzdelávaní.	
Spôsob financovania:	UIPŠ (letenka, stravné)	
		
3. Rámcový program pobytu: 
5.5.2011 v ranných hodinách transport do Viedne let do Bruselu o 6:50 (prekročenie hranice o 4:55), od 10.00 do 17.00 účasť na seminári pre národných koordinátorov prieskumu IKT vo vzdelávaní v Brusely.
5.5. let Brusel – Viedeň o 19:45, vo večerných hodinách návrat (prekročenie hranice o 22:15)
4. Stručný priebeh rokovaní, resp. študijného pobytu:
Dňa 5.5.2011 sa konal seminár organizovaný EUN. Seminár otvoril p. Roger Blamire z EUN. V úvode stručne zhodnotil ciele seminára a v krátkosti predstavil ciele prieskumu IKT vo vzdelávaní a úlohy národných koordinátorov. Je to projekt Európskej komisie – oddelenia politiky pre informačnú spoločnosť a média. EUN v spolupráci s týmto oddelením EK (a s partnerstvom Univerzity v Liege) má zrealizovať prieskum, kde sa v 31 krajinách Európy má zmerať (benchmarkom)resp. progres v dostupnosti a využívaní IKT na rôznych stupňoch škôl. Dva typy dotazníkov budú pre riaditeľov a učiteľov vo vybraných triedach škôl. Prieskum je rozdelený do týchto typov tried: 4. ročník ZŠ, 8. ročník ZŠ, 2.ročník gymnázia a 2. ročník SOŠ. Tretím typom dotazníka bude dotazník pre študentov (nové). Dotazník bude rovnaký pre obe skupiny študentov t.j. pre študentov v skupine podľa ISCED2 a pre študentov v skupine podľa ISCED3 a bude o využívaní IKT v a aj mimo školy. Národný koordinátor pripraví podľa „sampling manuálu“ zoznam škôl (aj s označenými „kandidátskymi“ triedami), ktoré umožnia náhodný výber 300 škôl z danej skupiny škôl. Tento zoznam má byť dodaný do 15. Mája 2011. Údaje sa budú spracovávať online riaditeľmi škôl, vybranými učiteľmi a vybranými študentmi. Národný koordinátor monitoruje proces zberu dát prípadne upozorňuje školy, ktoré nevyplnili údaje. Zber začne 15.októbra a ukončený musí byť do 30. novembra. Následne budú dáta „čistiť“, overovať. Nasleduje dátová analýza a štatistická analýza. Tá sa bude v rámci krajín dať porovnávať s dátami zozbieranými v minulosti (ak sa takýto zber uskutočnil). Ďalej to bude  analýza nových dát a ich porovnanie v rámci krajiny resp. s ostatnými krajinami. Analýza bude zakončená  kvalitatívnou analýzou identifikujúcou fakty, ktoré boli prieskumom testované. Na záver sa zrealizuje seminár, kde budú publikované reporty pre ministerstvá na národnej, aj európskej úrovni.     

5. Odporúčané závery:
Zvolať poradu s národným koordinátorom a spracovať zoznamy škôl pre potreby EUN. V ďalšom dohodnúť rozdelenie úloh a zodpovednosti medzi národným koordinátorom a ÚIPŠ. Pre úspešný priebeh tejto akcie bude okrem iného nevyhnutné spracovať e-mailové adresy školských koordinátorov s ktorými bude datacentrum EUN komunikovať. 
6. Prehľad prinesenej dokumentácie a miesto jej uloženia:
Nakoľko sa jednalo o pracovný seminár nepriniesol som žiadne materiály, ktoré by mohli byť verejnosti užitočné.
7. Osobitne vyhodnotený očakávaný prínos ZPC:
Účasť na seminári mi umožnila nadobudnúť informácie o tomto projekte. Nakoľko sa jedná o projekt Európskej komisie, v rámci celej Európy, výsledky nám ukážu kde sa v oblasti IKT zručností nachádzame. 
8. Spôsob zverejnenia výsledkov ZPC, prenos získaných informácií:
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete

Správu vypracoval: 		RNDr. Boris Ďuriš
Dátum: 			Bratislava 6. máj 2011

Správu schválil: 		PaedDr. Roman Baranovič, generálny riaditeľ ÚIPŠ